На основу тачке 3.Општинског штаба за ванредне ситуације општине Нова Црња бр.I-87-4/20-11 од дана 09.11.2020 ,године председник Скупштине општине Нова Црња дана 09.11.2020.године ,

**Р Е Ш Е Њ Е**

**О ПРЕКИДУ СВИХ ИЗБОРНИХ РАДЊИ У СПРОВОЂЕЊУ ИЗБОРА ЗА САВЕТЕ МЕСНИХ ЗАЈЕДНИЦА АЛЕКСАНДРОВО,НОВА ЦРЊА,СРПСКА ЦРЊА И РАДОЈЕВО НА ТЕРИТОРИЈИ ОПШТИНЕ НОВА ЦРЊА КОЈИ СУ РАСПИСАНИ ЗА 15.11.2020 ГОДИНЕ**

 1. Прекидају се све изборне радње у спровођењу избора за Савете месних заједница Александрово,Нова Црња,Српска Црња и Радојево на територији општине Нова Црња који су расписани за 15.11 2020. године, до даљњег.

2. Престају да теку сви рокови за вршење изборних радњи у поступку спровођења избора из тачке 1. овог решења, утврђених Одлуком о месним заједницама («Службени лист општине Нова Црња бр.8/19,22/20)

 3. Нови рокови за вршење изборних радњи у поступку спровођења избора за Савете Месних заједница Александрово,Нова Црња,Српска Црња и Радојево на територији општине Нова Црња биће утврђени у складу са епидемиолошком ситуацијом COVID-19.

4. Све до сада предузете изборне радње у поступку спровођења избора из тачке 1. ове одлуке остају на правној снази.

5.Обавезује се Изборна Комисија за спровођење избора за чланове Савета Месних заједница у општини Нова Црња да донесе одговарајућа акта у складу са овим Решењем.

6.. Ово решење објавити у „Службеном листу Општине Нова Црња“.

О б р а з л о ж е њ е

Услед погоршања епидемиолошке ситуације COVID-19 на територији општине Нова Црња,Општински штаб за ванредне ситуације општине Нова Црња на седници одржаној дана 09.11.2020 године донео је Наредбу бр:I-87-4/20-11 od 09.11.2020.

Тачком 3.Наредбе забрањују се све манифестације и јавни догађаји на територији општине Нова Црња почев од дана 09.11.2020.године до даљњег.

У складу са наведеним председник Скупштине општине Нова Црња доноси решење о прекиду изборних радњи до даљњег,уз обавезу Изборне Комисије за спровођење избора за чланове Савета месних заједница у општини Нова Црња да донесe одговарајућа акта у складу са овим Решењем.

Изборни процес,укључујући и рокове за вршење изборних радњи наставиће се у складу са епидемиолошком ситуацијом COVID-19,што ће бити урађено посебним актом председника Скупштине општине Нова Црња и Изборне Комисије

РЕШЕЊЕ ДОСТАВИТИ:

-Месним заједницама на територији општине Нова Црња Александрово,Нова Црња,Српска Црња и Радојево у којима су расписани избори за Савете Месних заједница

-Председнику Изборне Комисије за спровођење избора за чланове Савета Месних заједница у општини Нова Црња

-Одељењу за општу управу Општинске управе

--Служби Скупштине општине Нова Црња

-Архиви

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА НОВА ЦРЊА

БРОЈ:II/1-06-18/20

ДАНА:09.11.2020 ГОДИНЕ

Н О В А Ц Р Њ А

**ПРЕДСЕДНИК СКУПШТИНЕ ОПШТИНЕ**

**Ана Марија Лекин**